არდა თურანი

არდა თურანი (; დ. 30 იანვარი, 1987) — თურქი ფეხბურთელი, თამაშობს ესპანეთის პრიმერა დივიზიონის კლუბ „ბარსელონაში“ შემტევი ნახევარმცველის პოზიციაზე. და არის თურქეთის ეროვნული ნაკრების კაპიტანი.

ის ცნობილია ბურთის კარგი კონტროლის, დრიბლინგის და კარგი ხედვის გამო. 21 წლის ასაკში, 2009-2010 წლების სეზონში ის გახდა თურქეთის სუპერლიგის კლუბ „გალათასარაის“ კაპიტანი. ის არის პირველი თურქი ფეხბურთელი. ის გახდა ლა ლიგის ჩემპიონი 2013-2014 წლების სეზონში მადრიდის „ატლეტიკოსთან“ ერთად.

2014 წელს პოპულარულმა გამოცემა „გარდიანმა“ არდა 38-ე ნორმად დაასახელა მსოფლიოს 100 საუკეთესო ფეხბურთელში. ამ სიაში არდა თურანი ერთადერთი იყო თურქეთში დაბადებულ ფეხბურთელთაგან. 2014 წლის 25 ნოემბერს თურანი შეიყვანეს „უეფას წლის გუნდის“ 40 კაციან სიაში.

2014 წლის დეკემბრის მონაცემებით, არდა თურანს ეროვნულ ნაკრებში ჩატარებული აქვს 79 მატჩი და გატანილი აქვს 13 გოლი. 2008 წლის ევროპის ჩემპიონატზე წარმატებული ასპარეზობის შემდეგ, იმავე წლის ივლისში ესპანურმა გამოცემა „დონ ბალონმა“ არდა თურანი დაასახელა მსოფლიოს 100 საუკეთესო ახალგაზდრა ფეხბურთელს შორის.

მას ხშირად ასახელებენ თურქეთის საუკეთესო ფეხბურთელად.

საკლუბო კარიერა
გალათასარაი
არდა თურანმა კარიერა დაიწყო „გალათასარაის“ ახალგაზრდულ გუნდში. პირველ გუნდში გადაიყვანა გეორგე ჰაჯიმ, 2004-2005 წლების სეზონში. მისი დებიუტი შედგა „ბურსასპორთან“ თურქეთის თასის მატჩში, 2005 წლის 22 იანვარს.

ვესტელ მანისასფორი
2005-2006 წლების სეზონის მეორე ნახევარში ის იჯარით გაუშვეს თურქეთის სუპერლიგის კლუბ „მანისასპორში“.

იმ სეზონში მან ორი გოლი გაიტანა „მანისასფორის“ მაისურით.

გალათასარაი
2006-2007 წლების სეზონში ის დააბრუნეს „გალათასარაიში“ და მალევე გახდა ძირითადი შემადგენლობის ფეხბურთელი.
იმ პერიოდში პირველად გამოიძახეს ეროვნულ ნაკრებშიც. არდა შემდეგ სეზონში დაეხმარა „გალათასარაის“ უეფას ჩემიონთა ლიგის ჯგუფურ ეტაპზე გასვლაში.

არდამ განაგრძო განვითარება 2007-2008 წლების სეზონში. ნახევარ სეზონში კლუბის მაისურით გაიტანა შვიდი გოლი.

2009-2010 წლების სეზონის დასაწყისში არდას გადაეცა „გალათასარაის“ კაპიტნის სამკლავური და 66 ნომრიანი მაისურის ნაცვლად გადაეცა 10 ნომრიანი, რომელიც მანამდე ეკუთვნოდა მეთინ ოქტაის და გეორგე ჰაჯის. არდა დაეხმარა კლუბს საწყისი ექვსი მატჩის მოგებაში. 2010-2011 წლების სეზონში არდამ ტრავმების გამო ჩემოიონატში მხოლოდ 12 მატჩში ითამაშა, სადაც 2 გოლი გაიტანა. ასევე ითამაშა სამ სათასო მატჩში, სადაც ერთი გოლი გაიტანა. „გალათასარაიში“ ოთხწლიანი ასპარეზობის შემდეგ მიიპყრო მადრიდის „ატლეტიკოს“ ყურადღება.

მადრიდის ატლეტიკო
2011 წლის 9 აგვისტოს ცნობილი გახდა, რომ არდა თურანი გადადიოდა მადრიდის „ატლეტიკოში“ 12 მილიონი ევროს და ბონუსების სანაცვლოდ, რის შედეგადაც ის გახდა ყველა დროის ყველაზე ძვირადღირებული თურქი ფეხბურთელი.

მას გადაეცა 11 ნომრიანი მაისური და დებიუტი ჰქონდა 2011-2012 წლების სეზონში „ოსასუნას“ წინააღმდეგ მატჩში, 2011 წლის 28 აგვისტოს. მოედანზე შევიდა შეცვლაზე, მეორე ტაიმში. უეფას ევროპის ლიგაზე მისი დებიუტი შედგა 2011-2012 წლების სეზონში, 15 სექტემბერს, შოტლანდიურ „სელტიკთან“ მატჩში. მატჩში სასტარტო შემადგენლობაში იყო და გააკეთა საგოლე პასი.

25 ოქტომბერს „გალათასარაის“ პრეზიდენტმა უნალ აისალმა ერთ-ერთ ინტერვიუში განაცხადა, რომ არდა დაბრუნდებოდა კლუბში მადრიდის „ატლეტიკოსთან“ შეთანხმების საფუძველზე. 30 ნოემბერს არდამ პირველი გოლი გაიტანა ევროპის ლიგაზე „სელტიკთან“ მატჩში. 11 დეკემბერს არდამ პირველი გოლი გაიტანა ლა ლიგაზე. შემდეგ მატჩში ევროპის ლიგაზე მან კვლავ გაიტანა „რენთან“ 3-1 მოგებულ მატჩში.

არდამ ორ წუთში გაიტანა ორი გოლი „ესპანიოლთან“ 3-1 მოგებულ მატჩში, 2012 წლის 22 აპრილს, რის შემდეგაც კლუბმა გადაინაცვლა მეშვიდე ადგილზე და მხოლოდ სამი ქულა იყო ჩამორჩენა „მალაგასთან“, რომელიც იმყოფებოდა ჩემპიონთა ლიგის ზონაში. 2012 წლის 9 მაისს უეფას ევროპის ლიგის ფინალში ბილბაოს „ატლეტიკთან“ მისი პასით გაიტანა რადამელ ფალკაომ, რის შედეგადაც ანგარიში გახდა 2-0.

2012-2013 წლების სეზონში არდას 10 ნომრის ნაცვლად გადასცეს 11 ნომრიანი მაისური. კლუბთან ერთად მოიგო 2012 წლის უეფას სუპერთასი, ჩემპიონთა ლიგის გამარჯვებულ „ჩელსისთან“ მატჩში. მისი პასით გაიტანა რადამელ ფალკაომ, მატჩი 4-1 დასრულდა. 2012 წლის 16 სექტემბერს არდამ გაიტანა მესამე გოლი „რაიო ვალეკანოსთან“ 4-3 მოგებულ მატჩში. ის დაეხმარა კლუბს ჩემპიონთა ლიგაზე სადებიუტო ორ მატჩში მოგებაში სანქტ-პეტერბურგის „ზენიტთან“ და „პორტუსთან“ მატჩებში, რომლებშიც გამოირჩა გოლებით. 2014 წლის 30 აპრილს გაიტანა „ჩელსისთან“ 3-1 მოგებულ მატჩში, ჩემპიონთა ლიგის ნახევარფინალში, რის შემდეგაც კლუბი გავიდა ფინალში, პირველად 1974 წლის შემდეგ.

76-ე წუთზე არდამ გაიტანა გადამწყვეტი გოლი მადრიდის „რეალის“ წინააღმდეგ სტუმრად, 1-2 მოგებულ დერბიში 2014 წლის 13 სექტემბერს. 2014 წლის 1 ოქტომბერს, არდა თურანმა გაიტანა გოლი „იუვენტუსთან“ ჯგუფური ეტაპის მატჩში, რომელიც ერთადერთი აღმოჩნდა. 2015 წლის 28 იანვარს, კოპა დელ რეის მეოთხედფინალში, „ბარსელონასთან“ საშინაო მატჩში 47-ე წუთზე გვერდითი მსაჯის მიმართულებით ისროლა ბუცი მას შემდეგ, რაც არ მისცა თავისუფალი დარტყმის საშუალება ივან რაკიტიჩის წინააღმდეგ თამაშის წესების დარღვევის გამო. თუმცა, მატჩის შემდეგ ის არ დაუსჯიათ ინციდენტის გამო. „ატლეტიკო“ გამოეთიშა ასპარეზობას.

სანაკრებო კარიერა
არდა თურანი რეგულარულად თამაშობს თურქეთის ეროვნულ ნაკრებში, გამართული აქვს 70-ზე მეტი მატჩი. მისი დებიუტი შედგა ლუქსემბურგთან 1-0 მოგებულ ამხანაგურ მატჩში, 2006 წლის 16 აგვისტოს. თამაშობდა თურქეთის ასაკობრივ ნაკრებებში. პირველი გოლი ნაკრების მაისურით გაიტანა 2008 წლის 25 მაისს ურუგვაისთან ამხანაგურ მატჩში. 2008 წლის ევროპის ჩემპიონატის შესარჩევ ეტაპზე 12-დან 9 მატჩში მიიღო მონაწილეობა. ითამაშა ფინალურ ეტაპზე. ჯგუფურ ეტაპზე გაიტანა ორი გოლი. პირველი გოლი გაიტანა ტურნირის თანამასპინძელ შვეიცარიასთან მატჩში, ბოლო წუთზე, რის შემდეგაც ის გამოეთიშა ასპარეზობას. მეორე გოლი კი გაიტანა ჩეხეთთან მატჩში, რომელთა შორის მოგებულიც გადიოდა მეოთხედფინალში. მან გაიტანა თურქეთის ნაკრების პირველი გოლი მატჩის მეორე ნახევარში, რომელიც დასრულდა 2-0. მან პენალტების სერიაში გაიტანა ხორვატიასთან მეოთხედფინალურ მატჩში და თურქეთის ნაკრები გავიდა ნახევარფინალში, სადაც დამარცხდა ფინალისტ გერმანიის ნაკრებთან.

არდამ ორი გოლი გაიტანა 2010 წლის მოსფლიო ჩემპიონატის შესარჩევ ეტაპზე, მაგრამ თურქეთის ნაკრები ვერ გავიდა ჯგუფიდან.

2008 წლის სექტემბერში შესარჩევი მატჩის შემდეგ სომხეთის და თურქეთის ნაკრებებმა, რომლებსაც აქვთ ისტორიულ-პოლიტიკური პრობლემები, ფიფასგან მიიღეს სპეციალური ჯილდო.

არდამ გაიტანა თურქეთის ნაკრების მე-600 გოლი 2010 წლის მოსფლიო ჩემპიონატის შესარჩევ ეტაპზე ესტონეთის ნაკრებთან მატჩში, 2009 წლის 5 სექტემბერს.

2012 წლის ევროპის ჩემპიონატის შესარჩევ ეტაპზე არდა თურანმა გაიტანა ოთხი გოლი — ორი ყაზახეთის ნაკრებთან მატჩში, ერთი ბელგიის ნაკრებთან და ერთიც ავსტრიასთან მატჩში. თურქეთის ნაკრები ვერ გავიდა 2012 წლის ჩემპიონატზე, პლეი-ოფიდან გამოთიშა ხორვატიის ნაკრებმა.

კარიერის სტატისტიკა
.

ფეხბურთის გარეთ
პირადი ცხოვრება
არდა თურანი აცხადებს, რომ მას ძალიან სიამოვნებს, როდესაც ადარებენ ლიონელ მესის, რადგან თვლის, რომ ის არის „მსოფლიოს უდიდესი ფეხბურთელი“."

2008 წლის 16 ნოემბერს არდა თურანი დაშავდა „ისტანბულ ბუიუკშეჰირთან“ მატჩში. საავადმყოფოში გადაყვანის შემდეგ მას დაუდგინდა არითმია. შემთხვევის მეორე დღეს ექიმებმა განაცხადეს, რომ არდა კარგად იყო და დაღლილობა გამოწვეული იყო არითმიით. 2009 წლის ნოემბერში მას აღმოაჩნდა ღორის გრიპის უმნიშვნელო სიმპტომები, მაგრამ რამდენიმე დღეში გამოჯანმრთელდა და განაგრძო ვარჯიში.

არდა თურანს იტაცებს მანქანები და თურქული პრესის თანახმად, ამჯერად ჰყავს „ასტონ მარტინი“ „9“ „მერსედეს ბენცი“ „ “. 2009 წელს ის მოყვა სერიოზულ ავარიაში სტამბოლში. საბედნიეროდ, არ დაზიანებულა სერიოზულად და განაგრძო ვარჯიში სისხლჩაქცევებით.

2009 წლის აგვისტოდან ურთიერთობაში იყო თურქ მსახიონ სინემ კობალთან. ისინი ერთმანეთს დაშორდნენ 2013 წელს.

ქველმოქმედება
არდა თურანი ცნობილია ჰუმანიტარული საქმიანობით და ქველმოქმედებით. ის ძირითადად ეხმარება ავადმყოფ ბავშვებს.

2014 წლის 11 იანვარს არდა თურანმა განაცხადა, რომ იყო კეთილი ნების ელჩი და დაგმო ხოჯალის ხოცვა-ჟლეტა. თურანის საქმიანობის მიზანი ელჩის რანგში არის ცნობიერების ამაღლება მსოფლიო მშვიდობასთან დაკავშირებით.

ტიტულები
კლუბი
გალათასარაი
თურქეთის ჩემპიონი: 2007/08
თურქეთის თასის გამარჯვებული: 2004/05
თურქეთის სუპერთასის გამარჯვებული: 2008

ატლეტიკო მადრიდი
ესპანეთის ჩემპიონი: 2013/14
ევროპის ლიგა: 2011/12
უეფა-ს სუპერთასი: 2012
ესპანეთის თასის გამარჯვებული: 2012/13
ესპანეთის სუპერთასის გამარჯვებული: 2014
ჩემპიონთა ლიგის ფინალისტი: 2013/14

ბარსელონა
პრიმერა დივიზიონი: 2015/16
ესპანეთის თასის გამარჯვებული: 2015/16, 2016/17
ესპანეთის სუპერთასის გამარჯვებული: 2016